PTT-BCP ลดราคาน้ำมันทุกชนิด มีผลพรุ่งนี้!
ปตท. ลดราคาน้ำมันเบนซิน-แก๊สโซฮอล์ ลิตรละ 40 สต. ส่วน E85 ลด 20 สต. ดีเซลลด 30 สต. มีผลพรุ่งนี้
18 พ.ย. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาน้ำมันขายปลีกกลุ่มเบนซิน ซึ่งรวมถึงแก๊สโซฮอล์ลง 40 สตางค์/ลิตร และปรับลด E85 ในอัตรา 20 สตางค์/ลิตร และดีเซล ปรับลด 30 สตางค์/ลิตร โดยให้มีผลตั้งแต่วันพรุ่งนี้ หลังราคาน้ำมันในตลาดโลกปรับลดลง
ส่งผลให้ราคาน้ำมันขายปลีกหน้าสถานีบริการน้ำมันในเขตกรุงเทพฯและปริมณฑล ของบางจากฯ และปตท. ในวันพรุ่งนี้ เป็นดังนี้ เบนซิน ออกเทน 95 ของปตท.อยู่ที่ 32.16 บาท/ลิตร ,แก๊สโซฮอล์ 95 อยู่ที่ 25.20 บาท/ลิตร ,แก๊สโซฮอล์ 91 อยู่ที่ 24.78 บาท/ลิตร , E20 อยู่ที่ 22.84 บาท/ลิตร ,E85 อยู่ที่ 19.54 บาท/ลิตร และดีเซล อยู่ที่ 22.79 บาท/ลิตร